20. ΝΟΜΟΣ 6189 της 16/21 Ιουλ. 1934 Περί τροποποιήσεως του άρθρ. 7 του Νόμ. 1956 «περί Μέσων Γεωργικών Σχολών κλπ.». ΄Αρθρ.1.-(Τροποποιείται το εδάφ. 2 του άρθρ. 7 του Νόμ. 1956). ΄Αρθρ.2.-Των τροφείων και διδάκτρων δύνανται ν’ απαλαγγώσι κατόπιν αποφάσεων του Υπουργού της Γεωργίας οι αποδεδειγμένως άποροι οι συγκαταλεγόμενοι μεταξύ των δέκα πρώτων κατά τας προαγωγικάς από της α΄ εις την β΄ τάξιν εξετάσεις. «Η αληθής έννοια του άρθρ. 2 του Νόμ. 6189 «περί τροποποιήσεως του άρθρ. 7 του Νόμ. 1956 «περί Μέσων Γεωργικών Σχολών» είναι ότι οι αποδεδειγμένως άποροι μαθηταί οι συγκαταλεγόμενοι μεταξύ των 10 πρώτων κατά τας προαγωγικάς εξετάσεις εκ της α΄ εις την β΄ τάξιν, οι τυχόντες κατόπιν αποφάσεως του υπουργού της Γεωργίας απαλλαγής από της καταβολής τροφείων και διδάκτρων, δύνανται δι’ ομοίας αποφάσεως ν’ απαλλαγώσι της καταβολής αυτών και κατά την φοίτησί των εις την γ΄ τάξιν της σχολής, μόνον εφ’ όσον συγκαταλέγονται μεταξύ των 10 πρώτων, κατά τας προαγωγικάς από της β΄ εις την γ΄ τάξιν εξετάσεις» (΄Αρθρ. 3 Α.Ν. 2418/1940). Βλ. ήδη άρθρ. 3 παρ. 2 του κατωτ. Α.Ν. 241/1940. ΄Αρθρ.3.-Δια Δ/τος εκδιδομένου προτάσει του Υπουργού της Γεωργίας μετά σύμφωνον γνώμην του Γνωμοδοτικού Συμβουλίου Γεωργίας δύνανται ν’ αυξάνωνται τα τροφεία των εσωτερικών μαθητών των Μέσων Γεωργικών Σχολών. 